Ministerstvo investícií, regionálneho rozvoja a informatizácie Slovenskej republiky - Riadiaci orgán pre Integrovaný regionálny operačný program

**Zámer národného projektu**

|  |  |
| --- | --- |
| **Operačný program:** | Integrovaný regionálny operačný program |
| **Prioritná os:** | 10: Podpora pre zmiernenie dôsledkov energetickej krízy - SAFE |
| **Špecifický cieľ:** | 10.1: Zníženie negatívnych dôsledkov energetickej krízy na ohrozené skupiny |
| **Žiadateľ:** | Ministerstvo hospodárstva Slovenskej republiky |
| **Názov projektu:** | **Podpora zraniteľných domácností prostredníctvom kompenzácie ich nákladov na energie** |
| **Celkové oprávnené výdavky projektu:** | 76 366 730,99 EUR |
| **Požadovaná výška NFP:** | 76 366 730,99 EUR |

1. **Zdôvodnite čo najpodrobnejšie prečo nemôže byť projekt realizovaný prostredníctvom výzvy na predkladanie žiadostí o NFP?**

*(napr. porovnanie s realizáciou prostredníctvom dopytovo orientovaného projektu vzhľadom na efektívnejší spôsob napĺňania cieľov OP, efektívnejšie a hospodárnejšie využitie finančných prostriedkov)*

Slovenská republika sa aktuálne nachádza v bezprecedentnej situácii spôsobenej viacerými negatívnymi vplyvmi. Slovenské domácnosti boli postihnuté výpadkom príjmov v dôsledku situácie spôsobenej COVID-19. Rovnako najvyššia miera inflácie v histórií samostatnej Slovenskej republiky, iniciovaná konfliktom na Ukrajine spôsobila enormné zvýšenie nákladov na energie.

Z uvedených dôvodov Slovenská republika pristúpila k ochrane domácností pred týmito nežiadúcimi vplyvmi a kompenzuje náklady pre dodávateľov energií. Je potrebné uviesť, že ak by Slovenská republika nepristúpila k uvedenému opatreniu, tak by celú finančnú záťaž súvisiacu s nárastom cien energií znášali domácnosti, čo by malo negatívny vplyv na ich životné podmienky. Dňa 16. januára 2023 vstúpilo do platnosti nariadenie vlády Slovenskej republiky č. 19/2023 Z. z., ktorým boli stanovené maximálne ceny elektriny/plynu za časť regulovanej dodávky elektriny/plynu v rámci ceny za združenú dodávku elektriny/plynu pre malých odberateľov elektriny/plynu a za časť regulovanej dodávky elektriny/plynu v rámci ceny za združenú dodávku elektriny/plynu v režime poslednej inštancie pre malých odberateľov elektriny/plynu zodpovedajúcej sadzbe za odobratú elektrinu/plyn a ktorým bol určený spôsob kompenzácie pre dodávateľov. Uvedené nariadenie tiež obsahuje základné princípy pre poskytnutie kompenzácie pre dodávateľov elektriny/plynu domácnostiam. Kompenzácia predstavuje rozdiel ceny energií (plynu a elektriny) určenej Úradom pre reguláciu sieťových odvetví a maximálnou cenou za dodávku energií určenou vládou SR v zmysle nariadenia. Za účelom naplnenia uvedeného nariadenia vydalo Ministerstvo hospodárstva Slovenskej republiky usmernenia týkajúce sa kompenzácie dodávky elektriny a plynu pre domácnosti. Jediným poskytovateľom kompenzácií dodávateľom plynu a elektriny pre domácnosti je v zmysle uvedených usmernení Ministerstvo hospodárstva Slovenskej republiky. Z uvedeného vyplýva, že problematika kompenzácie dodávateľom elektriny a plynu je plne v kompetencii Ministerstva hospodárstva Slovenskej republiky. Ministerstvo hospodárstva Slovenskej republiky zabezpečuje kompenzáciu nákladov pre dodávateľov elektriny a plynu zo štátneho rozpočtu SR.

V zmysle uznesenia vlády SR č. 806/2022 je Ministerstvo hospodárstva Slovenskej republiky určené ako jediný prijímateľ zdrojov SAFE pre Operačný program Integrovaná infraštruktúra, Operačný program Kvalita životného prostredia, Operačný program Ľudské zdroje a Integrovaný regionálny operačný program a teda je jediným možným prijímateľom v rámci národného projektu, pretože zabezpečuje kompenzácie účastníkom trhu s plynom a elektrinou zo štátneho rozpočtu.

Z vyššie uvedených skutočností vyplýva, že **uvedený projekt kompenzácie dodávateľom energií (plynu a elektriny) pre domácnosti spĺňa všetky atribúty národného projektu, t.j. z hľadiska jeho vecného zamerania, charakteru aktivít, geografického záberu a pod. rieši komplexne a systémovo prioritnú os 10 IROP a má celonárodný dopad.**

1. **Príslušnosť národného projektu k relevantnej časti operačného programu**

|  |  |
| --- | --- |
| Prioritná os | 10 Podpora pre zmiernenie dôsledkov energetickej krízy – SAFE |
| Investičná priorita | 10.1  Podpora nápravy dôsledkov krízy v kontexte pandémie COVID-19 a príprava zelenej, digitálnej a odolnej obnovy hospodárstva |
| Špecifický cieľ | 10.1: Zníženie negatívnych dôsledkov energetickej krízy na ohrozené skupiny |
| Miesto realizácie projektu (na úrovni kraja) | celé územie SR  NUTS III Bratislavský kraj  NUTS III Trnavský kraj  NUTS III Nitriansky kraj  NUTS III Trenčiansky kraj  NUTS III Žilinský kraj  NUTS III Banskobystrický kraj  NUTS III Prešovský kraj  NUTS III Košický kraj |
| Identifikácia hlavných cieľových skupín (ak relevantné) | Zraniteľné domácnosti[[1]](#footnote-1) |

1. **Prijímateľ[[2]](#footnote-2) národného projektu**

|  |  |
| --- | --- |
| Dôvod určenia prijímateľa národného projektu[[3]](#footnote-3) | Ministerstvo hospodárstva SR je určené ako jediný prijímateľ podpory prostredníctvom národného projektu pre zabezpečenie implementácie iniciatívy SAFE v Slovenskej republike, pretože zabezpečuje kompenzácie účastníkom trhu s plynom a elektrinou zo štátneho rozpočtu.  V zmysle uznesenia vlády SR č. 806/2022 je Ministerstvo hospodárstva Slovenskej republiky určené ako jediný prijímateľ zdrojov SAFE aj v rámci Integrovaného regionálneho operačného programu. |
| Má prijímateľ osobitné, jedinečné kompetencie na implementáciu aktivít národného projektu priamo  zo zákona, osobitných právnych predpisov, resp. je uvedený priamo  v príslušnom operačnom programe? | Ministerstvo hospodárstva Slovenskej republiky podľa § 6 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov je ústredným orgánom štátnej správy okrem iného pre energetiku vrátane hospodárenia s jadrovým palivom a uskladňovania rádioaktívnych odpadov a energetickú efektívnosť ako aj pre teplárenstvo a plynárenstvo. To znamená, že má osobitné a jedinečné kompetencie v oblasti energetiky.  Ministerstvo hospodárstva Slovenskej republiky zároveň plní úlohy vyplývajúce z nariadenia vlády Slovenskej republiky č. 19/2023 Z. z., ktorého predmetom je poskytovanie kompenzácií pre dodávateľov energií. Z uvedeného nastavenia má Ministerstvo hospodárstva Slovenskej republiky osobitné kompetencie pre implementáciu národného projektu. |
| Obchodné meno/názov (aj názov sekcie ak relevantné) | Ministerstvo hospodárstva Slovenskej republiky |
| Sídlo | Mlynské nivy 44/a, 827 15 Bratislava 212 |
| IČO | 00686832 |

1. **Partner, ktorý sa bude zúčastňovať realizácie národného projektu** (ak relevantné)

|  |  |
| --- | --- |
| Zdôvodnenie potreby partnera národného projektu (ak relevantné)[[4]](#footnote-4) | Bez partnera |
| Kritériá pre výber partnera [[5]](#footnote-5) | Bez partnera |
| Má partner monopolné postavenie  na implementáciu týchto aktivít? (áno/nie) Ak áno, na akom základe? | Bez partnera |
| Obchodné meno/názov | Bez partnera |
| Sídlo | Bez partnera |
| IČO | Bez partnera |

*V prípade viacerých partnerov, doplňte údaje za každého partnera.*

1. **Predpokladaný časový rámec**

Dátumy v tabuľke nižšie nie sú záväzné, ale predstavujú vhodný a žiadúci časový rámec   
pre zabezpečenie procesov, vedúcich k realizácii národného projektu.

|  |  |
| --- | --- |
| Dátum vyhlásenia vyzvania vo formáte Mesiac/Rok | 09/2023 |
| Uveďte plánovaný štvrťrok podpísania zmluvy o NFP s prijímateľom | 3.Q 2023 |
| Uveďte plánovaný štvrťrok spustenia realizácie projektu | 1.Q 2023 |
| Predpokladaná doba realizácie projektu v mesiacoch | 12 mesiacov (01/2023 – 12/2023) |

1. **Finančný rámec**

|  |  |
| --- | --- |
| Alokácia na vyzvanie (zdroj EÚ a ŠR) | 76 366 730,99 EUR (EÚ zdroj) |
| Celkové oprávnené výdavky projektu | 76 366 730,99 EUR |
| Vlastné zdroje prijímateľa | 0,00 EUR |

1. **Východiskový stav**
   1. *Uveďte východiskové dokumenty na regionálnej, národnej a európskej úrovni, ktoré priamo súvisia s realizáciou NP*:

* Zákon č. 250/2012 Z. z. o regulácii v sieťových odvetviach v znení neskorších predpisov.
* Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde, a ktorým sa zrušuje nariadenie Rady (ES) č. 1083/2006 v platnom znení (ďalej len „všeobecné nariadenie“).
* Nariadenie Európskeho parlamentu a Rady (EÚ) 2023/435 z 27. februára 2023, ktorým sa mení nariadenie (EÚ) 2021/241, pokiaľ ide o kapitolu REPowerEU v plánoch obnovy a odolnosti, a ktorým sa menia nariadenia (EÚ) č. 1303/2013, (EÚ) 2021/1060 a (EÚ) 2021/1755 a smernica 2003/87/ES.
* Nariadenie vlády Slovenskej republiky č. 19/2023 Z. z. zo 16. januára 2023, ktorým sa ustanovujú maximálne ceny za časť regulovanej dodávky plynu pre koncových odberateľov plynu v domácnosti a malých odberateľov plynu a regulovanej dodávky elektriny pre malých odberateľov elektriny a podmienky ich uplatnenia.
* Uznesenie vlády Slovenskej republiky č. 760 z 1. decembra 2022 k návrhu na schválenie všeobecného hospodárskeho záujmu na zabezpečenie bezpečnosti, pravidelnosti, kvality a ceny dodávok plynu pre domácnosti v Slovenskej republike.
* Uznesenie vlády Slovenskej republiky č. 806 zo 14. decembra 2022 k návrhu na riešenie dopadov energetickej krízy prostredníctvom EŠIF zdrojov programového obdobia 2014 – 2020 a rámca implementácie (SAFE-CARE).
* Uznesenie vlády Slovenskej republiky č. 217/2023 z 12. mája 2023 k návrhu definície zraniteľnej domácnosti pre účel realizácie podporných opatrení Iniciatívy SAFE z prostriedkov EŠIF programového obdobia 2014 – 2020 pri podpore zraniteľným domácnostiam s cieľom pomôcť im pokryť náklady na spotrebu energie prostredníctvom kompenzácie dodávateľom rozdielu medzi trhovou hodnotou a limitom určeným vládou SR.
* Nariadenie vlády Slovenskej republiky č. 225/2023 Z.z. z 12. júna 2023, ktorým sa mení a dopĺňa nariadenie vlády Slovenskej republiky č. 465/2022 Z.z., ktorým sa ustanovujú maximálne ceny pre časť regulovanej dodávky elektriny a plynu pre vybraných koncových odberateľov a výšky taríf pre domácnosti a vybraných odberateľov elektriny v znení neskorších predpisov.
  1. *Uveďte predchádzajúce výstupy z dostupných analýz, na ktoré nadväzuje navrhovaný zámer NP (štatistiky, analýzy, štúdie,...):*

Zámer národného projektu nadväzuje na Metodiku kompenzácie rozdielov medzi trhovými cenami a regulovanými cenami pri dodávkach energií zraniteľným domácnostiam prostredníctvom Iniciatívy SAFE (Metodika SAFE) vypracovanú zo strany MIRRI SR ako CKO, MPSVaR SR ako odborného garanta pre sociálne záležitosti, MF SR ako certifikačného orgánu a MH SR ako poskytovateľa dotácií zo štátneho rozpočtu a žiadateľa v rámci tohto národného projektu. Uvedená metodika bola zároveň posúdená orgánom auditu a Európskou komisiou a následne vydaná 08-09/2023.

Súčasťou Metodiky SAFE je okrem iného aj definícia zraniteľnej domácnosti[[6]](#footnote-6), ktorá je cieľovou skupinou národného projektu. Predmetná definícia zraniteľnej domácnosti bola prevzatá aj do zámeru národného projektu. Metodika SAFE obsahuje tiež určenie percentuálnej sadzby, ktorá je použitá na identifikovanie sumy oprávnenej na financovanie prostredníctvom Iniciatívy SAFE (očakávaný podiel zraniteľných domácností na výdavkoch všetkých slovenských domácnosti na plyn je na úrovni 79,2 % a očakávaný podiel zraniteľných domácností na výdavkoch všetkých slovenských domácností na elektrinu je na úrovni 79,5 %). Po zverejnení údajov o zraniteľných domácnostiach za rok 2022 Štatistickým úradom SR sa pristúpi k prehodnoteniu výšky percentuálnej sadzby vo vzťahu k zraniteľným domácnostiam, t.j. môže sa upraviť podiel zraniteľných domácností na výdavkoch všetkých slovenských domácnosti na plyn, resp. elektrinu.

V Metodike SAFE je zároveň stanovený mechanizmus financovania kompenzácií nákladov dodávateľom plynu a elektriny zo štátneho rozpočtu, spôsob výpočtu výdavkov na financovanie z prostriedkov EŠIF v rámci Iniciatívy SAFE a indikatívny zoznam dodávateľov plynu a elektriny, ktorých kompenzácie sa budú refundovať. V metodike je tiež podrobne stanovená implementácia Iniciatívy SAFE v SR, t.j. sú v nej určené disponibilné alokácie, nastavený výkonnostný rámec, implementačná štruktúra v SR, finančné riadenie a vysporiadanie finančných vzťahov za prostriedky EŠIF.

* 1. *Uveďte, na ktoré z ukončených a prebiehajúcich národných projektov[[7]](#footnote-7) zámer NP priamo nadväzuje, v čom je navrhovaný NP od nich odlišný a ako sú v ňom zohľadnené výsledky/dopady predchádzajúcich NP (ak relevantné):*

Nerelevantné, keďže uvedený zámer národného projektu nenadväzuje na žiadne ukončené alebo prebiehajúce národné projekty.

* 1. *Popíšte problémové a prioritné oblasti, ktoré rieši zámer národného projektu. (Zoznam známych problémov, ktoré vyplývajú zo súčasného stavu a je potrebné ich riešiť):*

Ruská agresia na Ukrajine spôsobila závažné globálne následky, ktoré Slovenská republika pociťuje v mnohých aspektoch spoločenského života. Jedným zo závažných dôsledkov ruskej agresie na Ukrajine je aj energetická kríza, ktorá so sebou priniesla obrovský nárast cien energií.

Cieľom národného projektu je podpora zraniteľných domácností, ktoré boli negatívne zasiahnuté zvýšením cien energie v súvislosti s dôsledkami vojenskej agresie Ruska voči Ukrajine, ako aj inflačným rastom nákladov na základné životné potreby. Preto je nevyhnutné zabezpečiť kompenzáciu zvýšených cien energií pre túto kategóriu domácností. Zraniteľné domácnosti tak budú mať možnosť pokryť vzniknuté zvýšené náklady na energie počas roka 2023 a tak lepšie zabezpečiť svoje základné životné potreby.

Kompenzovať je potrebné náklady na energie od 1.1.2023, keďže od tohto termínu došlo k zvýšeniu cien energií pre domácnosti.

* 1. *Popíšte administratívnu, finančnú a prevádzkovú kapacitu žiadateľa a partnera (v prípade, že v projekte je zapojený aj partner):*

Riadenie projektu bude zabezpečené vlastnými personálnymi kapacitami žiadateľa so znalosťami a praktickými skúsenosťami s realizáciou projektov financovaných z EÚ. Členovia projektového tímu (1 koordinátor a 3 projektoví manažéri) sa budú vzájomne pravidelne informovať o stave a priebehu projektu v každej oblasti, čím sa zabezpečí promptná zastupiteľnosť zamestnancov a súčasne bezproblémová implementácia projektu. Všetky činnosti spojené s realizáciou aktivity projektu budú zabezpečované interným personálom žiadateľa pracujúcim s dostatočnými znalosťami z fungovania verejnej správy v danej oblasti, ktorí v prevažnej miere pracujú na relevantných pozíciách už viac rokov. Uvedené personálne kapacity budú hradené zo zdrojov národného projektu. Žiadateľ projektu disponuje vlastnými priestorovými kapacitami s adekvátnym materiálno-technickým zabezpečením, čím bude zabezpečená bezproblémová implementácia projektu. Na materiálno-technické zabezpečenie bude využitý aj paušál na nepriame výdavky.

1. Vysvetlite hlavné ciele NP (stručne):

*(očakávaný prínos k plneniu strategických dokumentov, k socio-ekonomickému rozvoju oblasti pokrytej OP, k dosiahnutiu cieľov a výsledkov príslušnej prioritnej osi/špecifického cieľa)*

Hlavným cieľom národného projektu je podporiť zraniteľné domácnosti, ktoré boli negatívne zasiahnuté zvýšením cien energie v súvislosti s dôsledkami vojenskej agresie Ruska voči Ukrajine, ako aj inflačným rastom nákladov na základné životné potreby, a to formou kompenzácie časti nákladov za plyn, prípadne za elektrinu. Týmto sa dosiahne naplnenie cieľov IROP stanovených v rámci Prioritnej osi 10 Podpora pre zmiernenie dôsledkov energetickej krízy – SAFE.

1. Očakávaný stav a merateľné ciele

| V tejto časti popíšte očakávané výsledky projektu s konkrétnym prínosom vo vzťahu k rozvoju oblasti pokrytej operačným programom a zrealizovaniu aktivít. V tabuľke nižšie uveďte projektové ukazovatele a iné údaje. Projektové ukazovatele musia byť definované tak, aby odrážali výstupy/výsledky projektu a predstavovali kvantifikáciu toho, čo sa realizáciou aktivít za požadované výdavky dosiahne.[[8]](#footnote-8) | | | | |
| --- | --- | --- | --- | --- |
| Cieľ národného projektu | Merateľný ukazovateľ | Indikatívna cieľová hodnota | Aktivita projektu | Súvisiaci programový ukazovateľ[[9]](#footnote-9) |
| Podpora zraniteľných domácností, ktoré boli negatívne zasiahnuté zvýšením cien energie v súvislosti s dôsledkami vojenskej agresie Ruska voči Ukrajine, ako aj inflačným rastom nákladov na základné životné potreby | PCV36 - Počet zraniteľných domácností podporených s cieľom pomôcť im pokryť náklady na spotrebu energie | 77 871 domácností | Podpora zraniteľných domácností prostredníctvom kompenzácie ich nákladov na energie | CV36 Počet zraniteľných domácností podporených s cieľom pomôcť im pokryť náklady na spotrebu energie |
| Iné údaje, ktorými je možné sledovať napĺňanie cieľov národného projektu (ak relevantné) | | | | |
| Cieľ národného projektu | Ukazovateľ | Indikatívna cieľová hodnota | Aktivita projektu | |
| N/A | N/A | N/A | N/A | N/A |

*V prípade viacerých merateľných ukazovateľov, doplňte údaje za každý merateľný ukazovateľ.*

1. Bližší popis merateľných ukazovateľov.[[10]](#footnote-10)

| Predmetná časť sa týka projektových ukazovateľov | |
| --- | --- |
| Názov merateľného ukazovateľa[[11]](#footnote-11) | PCV36 - Počet zraniteľných domácností podporených s cieľom pomôcť im pokryť náklady na spotrebu energie |
| Akým spôsobom sa budú získavať dáta? | ITMS 2014+ na základe zberu informácií od MH SR |

*V prípade viacerých merateľných ukazovateľov, doplňte údaje za každý z nich.*

1. Očakávané dopady

|  |  |  |
| --- | --- | --- |
| Zoznam prínosov a prípadných iných dopadov, ktoré sa dajú očakávať  pre jednotlivé cieľové skupiny | | |
| Dopady | Cieľová skupina (ak relevantné) | Počet[[12]](#footnote-12) |
| Zlepšenie životných podmienok skupiny - zraniteľné domácnosti kompenzáciou vysokých cien energií. | Zraniteľné domácnosti | 77 871 |

*V prípade viacerých cieľových skupín, doplňte dopady na každú z nich.*

1. **Aktivity**

a) *Uveďte detailnejší popis aktivít.*

V rámci národného projektu budú MH SR refundované náklady na kompenzácie zvýšených nákladov na plyn, resp. nákladov na elektrinu pre zraniteľné domácnosti. V zmysle rozhodnutia vlády SR sú nižšie ceny energií garantované pre všetky domácnosti od začiatku r. 2023, pričom zvýšené náklady dodávateľov energií sú uhrádzané zo zdrojov štátneho rozpočtu. Časť týchto výdavkov prislúchajúca pre zraniteľné domácnosti v zmysle Definície zraniteľnej domácnosti pre účel realizácie podporných opatrení Iniciatívy SAFE z prostriedkov EŠIF programového obdobia 2014 – 2020 pri podpore zraniteľným domácnostiam s cieľom pomôcť im pokryť ich náklady na spotrebu energie prostredníctvom kompenzácie dodávateľom rozdielu medzi cenou stanovenou Úradom pre reguláciu sieťových odvetví a limitom určeným vládou Slovenskej republiky schválenej uznesením vlády SR č. 217/2023 bude spätne refundovaná zo zdrojov IROP.

Spôsob realizácie aktivity

Kompenzácie zo štátneho rozpočtu sú realizované formou úhrady časti nákladov priamo dodávateľom plynu, resp. elektriny a to v súlade s vydaným Usmernením Ministerstva hospodárstva SR na poskytovanie kompenzácie dodávateľom plynu v súvislosti s dodávkou plynu pre domácnosti (ďalej len „usmernenie ku kompenzácii plynu“) alebo Usmernením Ministerstva hospodárstva SR na poskytovanie kompenzácie dodávateľom elektriny v súvislosti s dodávkou elektriny pre domácnosti (ďalej len „usmernenie ku kompenzácii elektriny“) .

Kompenzácie dodávateľom plynu, resp. elektriny sú poskytované Ministerstvom hospodárstva SR na mesačnej báze. Stanovenie výšky kompenzácie dodávateľom plynu/elektriny, kompenzačný mechanizmus pre dodávateľov plynu/elektriny počas roka 2023 a vysporiadanie kompenzácie za dodávku plynu/elektriny je jasne zadefinované v usmernení ku kompenzácii plynu, resp. v usmernení ku kompenzácii elektriny. Zároveň sú v usmerneniach určené aj podmienky pre oprávnené subjekty, ktoré musia byť splnené pre príjem kompenzácií. Kontrola a audit poskytnutých kompenzácií sa vykonáva v súlade s ustanoveniami zákona o finančnej kontrole a audite.

V zmysle schváleného všeobecného hospodárskeho záujmu na zabezpečenie bezpečnosti, pravidelnosti, kvality a ceny dodávok plynu a všeobecného hospodárskeho záujmu na zabezpečenie bezpečnosti, pravidelnosti, kvality a ceny dodávok elektriny pre domácnosti v Slovenskej republike Ministerstvo hospodárstva SR aktuálne podporuje všetky slovenské domácnosti, t.j. nielen zraniteľné domácnosti. Zo zdrojov EŠIF budú však refundované kompenzácie vo výške 79,2 % pri plyne a 79,5 % pre elektrine, čo predstavuje podiel zraniteľných domácností voči všetkým slovenským domácnostiam v zmysle Metodiky SAFE, resp. po zverejnení údajov o zraniteľných domácnostiach za rok 2022 Štatistickým úradom SR sa tento podiel zraniteľných domácností na výdavkoch všetkých slovenských domácnosti na plyn, resp. elektrinu upraví. Prislúchajúca časť kompenzácií pre dodávateľov plynu, prípadne elektriny, ktoré boli poskytnuté zo strany Ministerstva hospodárstva SR z prostriedkov štátneho rozpočtu, bude refundovaná zo zdrojov EŠIF. Kompenzovať sa budú náklady v období od 1.1.2023 do 31.12.2023.

*b) V tabuľke nižšie uveďte rámcový popis aktivít, ktoré budú v rámci identifikovaného národného projektu realizované a ich prepojenie so špecifickými cieľmi.*

|  |  |  |  |
| --- | --- | --- | --- |
| Názov aktivity | Cieľ, ktorý má byť aktivitou dosiahnutý (podľa sekcie *Očakávaný stav*) | Spôsob realizácie (žiadateľ a/alebo partner) | Predpokladaný počet mesiacov realizácie aktivity |
| Podpora zraniteľných domácností prostredníctvom kompenzácie ich nákladov na energie | Zabezpečiť podporu zraniteľných domácností, ktoré boli negatívne zasiahnuté zvýšením cien energie v súvislosti s dôsledkami vojenskej agresie Ruska voči Ukrajine, ako aj inflačným rastom nákladov na základné životné potreby | Žiadateľ | 12 |

*V prípade viacerých aktivít, doplňte informácie za každú z nich.*

1. **Rozpočet**

Jasne uveďte, ako bol pripravovaný indikatívny rozpočet a ako spĺňa kritérium „hodnota za peniaze“, t. j. akým spôsobom bola odhadnutá cena za každú položku, napr. prieskum trhu, analýza minulých výdavkov spojených s podobnými aktivitami, nezávislý znalecký posudok, v prípade, ak príprave projektu predchádza vypracovanie štúdie uskutočniteľnosti, ktorej výsledkom je, o. i. aj určenie výšky alokácie, je potrebné uviesť túto štúdiu ako zdroj určenia výšky finančných prostriedkov. Skupiny výdavkov doplňte v súlade s MP CKO č. 4 k číselníku oprávnených výdavkov v platnom znení. V prípade operačných programov implementujúcich infraštruktúrne projekty, ako aj projekty súvisiace s obnovou mobilných prostriedkov, sa do ukončenia verejného obstarávania uvádzajú položky rozpočtu len do úrovne aktivít.

|  |  |  |
| --- | --- | --- |
| Indikatívna výška finančných prostriedkov určených na realizáciu národného projektu a ich výstižné zdôvodnenie | | |
| **Predpokladané finančné prostriedky na hlavné aktivity projektu** | **Celková suma (EUR)** | **Uveďte plánované vecné vymedzenie** |
| **Aktivita 1** |  |  |
| 905 – ostatné spôsoby paušálneho financovania | **76 353 560,00** | Refundácia nákladov MH SR vynaložených zo štátneho rozpočtu v súvislosti s poskytovaním príspevkov na kompenzáciu časti fakturovaných nákladov dodávateľom plynu, resp. elektriny pre zraniteľné domácnosti. |
| 904 - Paušálna sadzba na výdavky na zamestnancov (nariadenie 1303/2013 čl. 68a ods. 1) | **11 453,03** | Paušálna sadzba na výdavky na zamestnancov vo výške max. 20 % ostatných priamych výdavkov projektu. V rámci národného projektu navrhujeme paušálnu sadzbu **0,015 % a to na základe vykonanej analýzy mzdových výdavkov.** |
| **Hlavné aktivity projektu SPOLU** | **76 365 013,03** |  |
| 902 - Paušálna sadzba na nepriame výdavky určené na základe výdavkov na zamestnancov (nariadenie 1303/2013, čl. 68 písm. b) | **1 717,96** | Paušálna sadzba na nepriame výdavky vo výške 15 % oprávnených priamych výdavkov na zamestnancov zahŕňa osobné výdavky na prípravnú fázu (príprava ŽoNFP), osobné výdavky na vedenie účtovníctva; osobné výdavky na vedenie agendy personalistiky a miezd; výdavky na informovanie, komunikáciu a viditeľnosť (podpory získanej z EŠIF a ŠR SR na spolufinancovanie projektu); bežné výdavky na obstaranie krátkodobého majetku; výdavky na spotrebu energie (vodné a stočné, elektrina a pod.), nákup spotrebného tovaru a prevádzkového materiálu (papier, písacie potreby, čistiace prostriedky a pod. |
| **Podporné aktivity projektu SPOLU** | **1 717,96** |  |
| **CELKOM** | **76 366 730,99** |  |

Ministerstvo hospodárstva SR ako ústredný orgán štátnej správy je v zmysle národnej legislatívy povinný vykonávať aj finančnú kontrolu v zmysle zákona o finančnej kontrole a audite, t. j. je povinný dodržiavať všeobecne záväzne právne predpisy a overovať hospodárnosť, efektívnosť, účinnosť a účelnosť finančných operácií v ich priebehu a až do ich konečného vysporiadania, zúčtovania, dosiahnutia a udržania výsledkov a cieľov finančných operácií. V súlade s uvedeným bude nastavený zo strany Ministerstva hospodárstva SR funkčný mechanizmus pre zabránenie dvojitému financovaniu výdavkov a bude vykonávaná dôsledná kontrola neprekrývania výdavkov nárokovaných v rámci jednotlivých národných projektov relevantných operačných programov za účelom zabránenia duplicitného financovania výdavkov.

1. **Deklarujte, že NP vyhovuje zásade doplnkovosti** (t. j. nenahrádza verejné   
   alebo ekvivalentné štrukturálne výdavky členského štátu v súlade s článkom 95 všeobecného nariadenia).

Národný projekt je v súlade s princípom doplnkovosti, definovanom v článku 95 všeobecného nariadenia, keďže realizácia projektu nenahrádza verejné alebo ekvivalentné štrukturálne výdavky štátu. Výdavky na národný projekt sú doplnkom vnútroštátneho verejného financovania a nemajú za následok zníženie vnútroštátnych štrukturálnych výdavkov.

1. **Bude v národnom projekte využité zjednodušené vykazovanie výdavkov? Ak áno, aký typ?**

Áno.

Paušálna sadzba na výdavky na zamestnancov ( čl. 68a ods. 1 všeobecného nariadenia) a paušálna sadzba na nepriame výdavky určené na základe výdavkov na zamestnancov (nariadenie 1303/2013, čl. 68 písm. b) všeobecného nariadenia).

1. **Štúdia uskutočniteľnosti vrátane analýzy nákladov a prínosov**

*Informácie sa vypĺňajú iba pre investičné[[13]](#footnote-13) typy projektov.*

|  |  |
| --- | --- |
| **Štúdia uskutočniteľnosti vrátane analýzy nákladov a prínosov** | |
| Existuje relevantná štúdia uskutočniteľnosti**[[14]](#footnote-14)** ? (áno/nie) | Nie  Národný projekt nie je investičným projektom v zmysle definície uvedenej v poznámke pod čiarou č. 13. |
| Ak je štúdia uskutočniteľnosti dostupná na internete , uveďte jej názov a internetovú adresu, kde je štúdia zverejnená | Nerelevantné |
| V prípade, že štúdia uskutočniteľnosti nie je  dostupná na internete, uveďte webové sídlo a termín, v ktorom predpokladáte jej zverejnenie (mesiac/rok) | Nerelevantné. |

1. v súlade národnou definíciou zraniteľnej domácnosti, ktorá bola schválená Uznesením vlády Slovenskej republiky č. 217/2023 z 12. mája 2023 k návrhu definície zraniteľnej domácnosti pre účel realizácie podporných opatrení Iniciatívy SAFE z prostriedkov EŠIF programového obdobia 2014 – 2020 pri podpore zraniteľným domácnostiam s cieľom pomôcť im pokryť náklady na spotrebu energie prostredníctvom kompenzácie dodávateľom rozdielu medzi trhovou hodnotou a limitom určeným vládou SR.

   <https://rokovania.gov.sk/RVL/Material/28325/1> [↑](#footnote-ref-1)
2. V tomto dokumente je používaný pojem prijímateľ a žiadateľ. Je to tá istá osoba, no technicky sa žiadateľ stáva prijímateľom až po podpísaní zmluvy o NFP. [↑](#footnote-ref-2)
3. Jednoznačne a stručne zdôvodnite výber prijímateľa NP ako jedinečnej osoby oprávnenej na realizáciu NP (napr. odkaz na platné predpisy, operačný program, národnú stratégiu, ktorá odôvodňuje jedinečnosť prijímateľa NP). [↑](#footnote-ref-3)
4. Uveďte dôvody pre výber partnerov (ekonomickí, sociálni, profesijní...). Odôvodnite dôvody vylúčenia akejkoľvek tretej strany ako potenciálneho realizátora. [↑](#footnote-ref-4)
5. Uveďte, na základe akých kritérií bol partner vybraný, alebo ak boli zverejnené, uveďte odkaz na internetovú stránku, kde sú dostupné. Ako kritérium pre výber - určenie partnera môže byť tiež uvedená predchádzajúca spolupráca žiadateľa s partnerom, ktorá bude náležite opísaná a odôvodnená, avšak nejde o spoluprácu, ktorá by v prípade verejných prostriedkov spadala pod pôsobnosť zákona o VO. [↑](#footnote-ref-5)
6. V súlade s národnou definíciou zraniteľnej domácnosti, <https://rokovania.gov.sk/RVL/Material/28325/1> [↑](#footnote-ref-6)
7. V prípade ak je to relevantné, uveďte aj ukončené národné projekty z programového obdobia 2007-2013. [↑](#footnote-ref-7)
8. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-8)
9. Národný projekt by mal obsahovať minimálne jeden relevantný projektový ukazovateľ, ktorý sa agreguje   
   do programového ukazovateľa. Pri ostatných projektových ukazovateľoch sa uvedie N/A. [↑](#footnote-ref-9)
10. V odôvodnených prípadoch sa uvedená tabuľka nevypĺňa, pričom je nevyhnutné do tejto časti uviesť podrobné a jasné zdôvodnenie, prečo nie je možné uviesť požadované údaje. [↑](#footnote-ref-10)
11. V prípade viacerých merateľných ukazovateľov, doplňte tabuľku za každý merateľný ukazovateľ. [↑](#footnote-ref-11)
12. Ak nie je možné uviesť početnosť cieľovej skupiny, uveďte do tejto časti zdôvodnenie. [↑](#footnote-ref-12)
13. Investičný projekt *–*dlhodobá alokácia finančného aj nefinančného kapitálu na naplnenie investičného zámeru až do etapy, kedy projekt vstúpi do prevádzkovej etapy a prípadne začne generovať stabilné príjmy. Investičný projekt smeruje k: výstavbe stavby alebo jej technickému zhodnoteniu; nákupu pozemkov, budov, objektov alebo ich častí; nákupu strojov, prístrojov, tovarov a zariadení; obstaraniu nehmotného majetku vrátane softvéru. Zdroj: Uznesenie Vlády SR č. 300 z 21.6.2017 k návrhu Rámca na hodnotenie verejných investičných projektov v SR. [↑](#footnote-ref-13)
14. Pozri aj Uznesenie Vlády SR č. 300 z 21.6.2017 k návrhu k návrhu Rámca na hodnotenie verejných investičných projektov v SR (dostupné na:

    <http://www.rokovania.sk/Rokovanie.aspx/BodRokovaniaDetail?idMaterial=26598> ) [↑](#footnote-ref-14)